MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR.497
Consiliul Local al Municipiului Craiova întrunit în şedinţa extraordinară din data de 12.11.2009; 

Având în vedere raportul nr.140579/2009 al Direcţiei Proiecte, Programe de Dezvoltare, Tehnica şi Investiţii prin care se propune aprobarea proiectului (cererea de finanţare) „Craiova Water Park – Complex de agrement acvatic în Parcul Tineretului din Municipiul Craiova”;
În conformitate cu prevederile Legii nr.273/2006 privind finanţele publice locale, Hotărârii Guvernului nr.28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi a metodologiei de elaborare a devizului general pentru obiective de investiţii şi lucrări de intervenţii, Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, cu modificările şi completările ulterioare şi Ordinului 245/2008 privind aprobarea categoriilor de cheltuieli eligibile pentru domeniul major de interventie "Crearea,  dezvoltarea,  modernizarea infrastructurii  de turism pentru valorificarea  resurselor naturale si cresterea calitatii serviciilor turistice,  " in cadrul axei prioritare " Dezvoltarea durabila si promovarea turismului " din cadrul Programului Operational Regional 2007-2013;
În temeiul art.36 alin.2 lit.b coroborat cu alin.4 lit.e, art.45 alin.2 lit.d şi art.61 alin.2 din Legea nr.215/2001, republicată, privind administraţia publică locală;
HOTĂRĂŞTE:
Art.1.  Se aprobă proiectul (cererea de finanţare) „Craiova Water Park – Complex de agrement acvatic în Parcul Tineretului din Municipiului Craiova”, în vederea solicitării unei finanţări nerambursabile în cadrul Programului Operaţional Regional 2007-2013, Axa prioritară 5 – Dezvoltarea durabilă şi promovarea turismului, domeniul de intervenţie 5.2 – Crearea, dezvoltarea, modernizarea infrastructurii de turism pentru valorificarea resurselor naturale şi creşterea calităţii serviciilor turistice”, prevăzut în anexa nr.1 care face parte integrantă din prezenta hotărâre.
Art.2. Se aprobă Studiul de Fezabilitate referitor la investiţia „Craiova Water Park – Complex de agrement acvatic în Parcul Tineretului din Municipiul Craiova”, având principalii indicatori tehnico – economici:



    Valoarea totală  a investiţiei                    78.267.440 lei  (18.194.540 Euro)

               (inclusiv TVA)



    din care:


    Construcţii + montaj (C+M)                      47.787.400lei   (11.108.960 Euro)

              Durata de execuţie                                           32 luni

              prevăzut în anexa nr.2 care face parte integrantă din prezenta hotărâre.
   Art.3.  Se aprobă suportarea din bugetul Consiliului Local al Municipiului Craiova, a cotei de co-finanţare a proiectului prevăzut la art.1, după cum urmează:
· 29.194.315,50 lei, echivalentul a 6.786.692,59 Euro, reprezentând contribuţia proprie la cheltuielile eligibile, în procent de 50% din valoarea totală eligibilă a proiectului;
· 7.620.599 lei, echivalentul a 1.771.531,96 Euro, reprezentând contribuţia proprie la cheltuielile neeligibile.
· 1.173.893,91 lei, echivalentul a 272.890,69 Euro, reprezentând TVA aferent cheltuielilor neeligibile.

      (1Euro = 4,3017lei).

Art.4. Consiliul Local al Municipiului Craiova va asigura cofinanţarea proiectului,        astfel:
              -  2.181.500,63 lei, reprezentând 507.125,24 Euro, de la bugetul local;
             - 35.807.307,78 lei, reprezentând 8.323.990 Euro, prin contractarea unui credit  bancar.

Art.5.  Consiliul Local al Municipiului Craiova va asigura valoarea totală a cheltuielilor neeligibile, a cheltuielilor conexe aferente proiectului, precum şi resursele financiare necesare implementării proiectului în condiţiile rambursării/decontării ulterioare a cheltuielilor eligibile din instrumente structurale.
Art.6. Primarul Municipiului Craiova prin aparatul de specialitate: Serviciul Administraţie Publică Locală, Direcţia Proiecte, Programe de Dezvoltare, Tehnica şi Investiţii şi Direcţia Economico-Financiară vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,

Florentin TUDOR
	      CONTRASEMNEAZĂ,

        SECRETAR,

      Nicoleta MIULESCU


